open-index/open-wikipedia-markdown huggingface dataset:
אסקוניוס פדיאנוס

**קווינטוס אסקוניוס פדיאנוס** (בלטינית: **Quintus Asconius Pedianus**; בערך 9 לפנה"ס – בערך 76 לספירה) היה היסטוריון ומדקדק רומאי.

הוא נולד ככל הנראה בפטאוויום (פדואה) באיטליה. בשנותיו המאוחרות התגורר ברומא, שם נפטר לאחר שהיה עיוור במשך 12 שנים, בגיל 85.

## יצירתו
ממוזער|180px|כתב יד של אסקוניוס
בתקופת שלטונם של קלאודיוס ונירון, הוא אסף עבור בניו פירושים היסטוריים על נאומיו של קיקרו, ממקורות שונים: דיווחים בקצרנות או פירושים לנאומים של קיקרו שלא פורסמו, ביוגרפיה של קיקרו מאת טירו, נאומים ומכתבים של בני זמנו של קיקרו, סופרי היסטוריה שונים כמו וארו, אטיקוס, ולריוס אנטיאס , טודיטאנוס  ופנסטלה  (בן זמנו של ליוויוס שאותו הוא מבקר פעמים רבות). מתוך הפרשנויות הללו על נאומיו של קיקרו, נשתמרו רק חמישה (*In Pisonem*, *pro Scauro*, *pro Milone* , *pro Cornelio* ו-*In Toga Candida* ), במהדורה משובשת מאוד, תחת הכותרת המודרנית *Q. Asconii Pediani Orationvm Ciceronis qvinqve enarratio*.

בהערה על הנאום "פרו סקאורו", אסקוניוס מדבר על לונגוס קאיקינה (מת בשנת 57 לספירה) כעדיין חי, בעוד שמדבריו נרמז כי קלאודיוס (מת בשנת 54 לספירה) לא היה בחיים. הצהרה זו, אם כן, חייבת הייתה להיכתב בין השנים 54–57 לספירה.
לצד פרשנויותיו של אסקוניוס נמסרה גם פרשנות על הנאומים של קיקרו נגד ורס , אולם היא נחשבת כיצירה מהמאה ה-4 או ה-5 לספירה.

שני החיבורים נמצאו על ידי פוג'ו ברצ'וליני בכתב יד בסנט גאלן בשנת 1416. כתב יד זה אבד, אך שלושה תעתיקים נעשו על ידי פוג'יו, זומיני (סוזומנוס) מפיסטויה וברתולומאו דה מונטפולצ'יאנו. זה של פוג'יו נמצא כעת במדריד (*Matritensis* X. 81), וזה של זומיני נמצא בספריית פורטגורי בפיסטויה (מס' 37). עותק מהתעתיק של ברתולומאו קיים בפירנצה. כתבי היד המאוחרים יותר מקורם מהעותק של פוג'יו.

חיבורים נוספים המיוחסים לאסקוניוס:
* ביוגרפיה של סאלוסטיוס
* הגנה על ורגיליוס נגד מעליליו
* מסה (אולי סימפוזיון כחיקוי לאפלטון) בנושא בריאות וחיים ארוכים.

## קישורים חיצוניים

* אסקוניוס, פירושים לחמישה נאומים של קיקרו 

## הערות שוליים

קטגוריה:היסטוריונים מן העת העתיקה
קטגוריה:מחברים כותבי לטינית
קטגוריה:רומאים בתקופת הקיסרות
קטגוריה:ילידי המאה ה-1 לפנה"ס
קטגוריה:נפטרים ב-76
מוזיאון המוזיקה הלאומי

**מוזיאון המוזיקה הלאומי** (באנגלית: **National Music Museum**) הוא מוזיאון לכלי נגינה בבורמיליון, עיר בדקוטה הדרומית שבארצות הברית. המוזיאון מוקדש לחקר ותצוגת ההיסטוריה של כלי נגינה ומוזיקה.

המוזיאון נוסד בשנת 1973 בקמפוס של אוניברסיטת דקוטה הדרומית. בימים אלה המוזיאון סגור עקב שיפוצים נרחבים במבנה במהלכם יורחב שטח המוזיאון.

## תצוגות המוזיאון
המוזיאון מכיל כ-15,000 כלי נגינה מתרבויות שונות ומתקופות שונות בהיסטוריה וכולל תצוגות כלי מיתר, כלי מקלדת, כלי נשיפה ממתכת ומעץ, כלי הקשה, כלי מפוח, כלי נגינה אלקטרוניים, צעצועים מוזיקליים וכלי נגינה יוצאי דופן אחרים.

## פריטים ייחודיים
במוזיאון פריטים נדירים ויחודיים, כגון:
* Amati King - הצ'לו העתיק ביותר בעולם - נבנה באיטליה במאה ה-16 בידי אנדראה אמאטי, בן למשפחת אמאטי.
* הריסון סטרדיווריוס - כינור שנבנה בשנת 1690 על ידי בני משפחת סטרדיווארי.
* סקסופון שנבנה בידי ממציא הכלי, אדולף סאקס.
* הצ'מבלו העתיק ביותר בעולם שנבנה בשנת 1530.
* הגמלאן הגדול ביותר בעולם מחוץ לאינדונזיה.
* גיטרות בהן נגנו בוב דילן ואלביס פרסלי.

## גלריה

קובץ:National Music Museum, Vermillion, South DakotaNational Music Museum, Vermillion, South Dakota (4839089778).jpg|כלי קלידים עתיק
קובץ:National Music Museum, Vermillion, South Dakota (4838482995).jpg|כלי קלידים עתיק
קובץ:National Music Museum, Vermillion, South Dakota (4838475211).jpg|כלי מיתר עתיק


## קישורים חיצוניים

* 

* מוזיאון המוזיקה הלאומי - פנינה בדקוטה הדרומית, ניו יורק טיימס, 2 בספטמבר 2015 (אנגלית, בתשלום)

## הערות שוליים

קטגוריה:דקוטה הדרומית: מוזיאונים
קטגוריה:דקוטה הדרומית: תרבות
קטגוריה:מוזיאונים למוזיקה
המרינה של דובאי

**המרינה של דובאי** (בערבית: **مرسى دبي**) היא המרינה המרכזית של העיר דובאי, שבאיחוד האמירויות הערביות. מלבד השימוש התחבורתי-תיירותי של המרינה, המרינה היא גם אזור שמכיל שכונת תעלות מלאכותית. התעלה נבנתה לאורך של כ-3 קילומטרים לחופי המפרץ הפרסי.

נכון ל-2018 מתגוררים בשכונות המגורים שבצמוד למרינה כ-55,052 תושבים, לאחר השלמתם של כל המגדלים והבניינים שיוקמו במקום האזור יאכלס יותר מ-120,000 אנשים. מגדל כתר האמירויות ממוקם בקרבת האזור.

היו מקרים רבים של חיות בר ימיות (במיוחד לווייתנים וכרישים) שנכנסו למרינה, בגלל קרבתה לים הפתוח.

## פיתוחה
על מנת להקים את המרינה, העבירו היזמים את מי המפרץ הפרסי לאתר המרינה של דובאי ויצרו במקום קו חוף חדש. באתר יש נתיב מים מרכזי שנחפר מתוך המדבר ואורכו הוא כ-3 ק"מ.

המרינה היא כולה מעשה ידי אדם, ופותחה על ידי חברת פיתוח הנדל"ן אמאאר פרופרטיסט של איחוד האמירויות הערביות ותוכננה על ידי סניף   שבקנדה. עם סיום העבודות, טענו היזמים שהמרינה שהוקמה היא המרינה הגדולה ביותר בעולם שהיא מעשה על יד אדם, אם כי המרינה הגדולה ביותר בעולם היא מרינת דל ריי  שבקליפורניה, ארצות הברית.

### שלב A
[ממוזער|[קו רקיע|קו הרקיע של המרינה של דובאי, פברואר 2019]]
השלב הראשון במרינה של דובאי משתרע על פני כ-100,000 מ"ר והוא כולל שישה בנייני מגורים שידועים כ"מגדלי המרינה של דובאי". שלושה מהמגדלים נקראים על שם ניחוחות ערביים (מסק, ענבר ואל-יאס) והשלושה האחרים קרויים על של אבנים יקרות (אל מאס, פיירו ומורג'אן).

### שלב B
השלב השני של המרינה מורכב משלל מגדלים, חלקם הם בין מגדלי המגורים הגבוהים בעולם. בין המגדלים ניתן למנות את מגדל כיאן, אושן הייטס, 23 מארינה, , מרינה 101, מרינה 106, מגדל הנסיכה,  ועוד מספר מגדלים.

### מתחם החוף
מתחם החוף במרינה של דובאי הוא מתחם קמעונאי שנבנה על חופי המרינה וכלל ארבעה כיכרות, שבעים חנויות קמעונאות ומשקאות ומתחם בידור.

### אל סאהאב
ממוזער|המרינה ממבט אווירי, מאי 2007
**אל סאהאב** הוא קומפלקס בנייני מגורים רבי-קומות המורכב משני מגדלים; מגדל 1 הוא מבנה בן 44 , ומגדל 2 הוא מבנה בן 24 קומות. הקומפלקס נמצא על קו המים ומשקיף ישירות על מפרץ המים הגדול ביותר במרינה של דובאי. הבניינים נמצאים בקצה הצפוני של המרינה מול מגדלי אל מג'ארה ליד רציפי המרינה. הקומפלקס כולל אולם התעמלות, מגרש סקווש, בריכת שחייה, שטח קהילתי פתוח, מיני תיאטרון, חניון תת-קרקעי, חדרי פונקציה רב-תכליתיים וחדרי ישיבות.

### דובאי מרינה מול
 הוא קניון הממוקם במרכז המרינה של דובאי והוא אחד ממרכזי הקניות המרכזיים והגדולים בדובאי. בקניון יש כ-140 חנויות המשתרעות על שטח של כ-36,232 מ"ר (390,000 רגל רבוע). הקניון מחובר למלון 5 כוכבים שנמצא באזור המרינה.

## ראו גם
* מגדל סולפה
* איי ג'ומיירה

## קישורים חיצוניים

* 

## הערות שוליים

קטגוריה:דובאי: תחבורה
קטגוריה:מרינות
קטגוריה:דובאי: רבעים
Reasons I Drink

**Reasons I Drink** הוא שיר של הזמרת הקנדית-אמריקאית אלאניס מוריסט מאלבום האולפן התשיעי שלה, Such Pretty Forks in the Road. הוא יצא לאור כסינגל המוביל מהאלבום ב-2 בדצמבר 2019, על ידי אפיפאני רקורדס.

## הופעות חיות
מוריסט ביצעה את השיר לראשונה בשידור חי בתוכנית האירוח הלילית של ג'ימי פאלון ב-5 בדצמבר 2019.

## מיקומי שיא

## הערות שוליים

קטגוריה:שירים על אלכוהול
קישר

**קישר** (בהונגרית: **Kisar**) הוא כפר במחוז סבולץ'-סטמאר-ברג על גדות נהר טיסה שבצפון מזרח הונגריה.

## יהודי קישר
יהודים חיו בקישר בתקופות זמן שונות ובמקום קיים בית קברות יהודי של יהודי הקהילה, בו 11 מצבות מתוכן 4 שבורות. בשנת 1944 נרצחו רבים מבני הקהילה בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
צ'ארלי סיאם

**צ'ארלס מקסימיליאן סיאם** (נולד ב-14 בינואר 1986) הוא כנר ודוגמן בריטי.

## ביוגרפיה
צ'ארלי סיאם נולד בלונדון, אנגליה, לכריסטיאן סיאם איש עסקים נורווגי, ולאם ילידת דרום אפריקה. יש לו שלוש אחיות, כולן עוסקות באמנויות: מוזיקאית ומלחינה סשה סיאם, אמנית חזותית ומורה לאמנויות ריפוי / יוגה סופי מדלן סיאם, והאמנית והדוגמנית לואיזה טטיאנה קריסטיאן סיאם.

סיאם למד באיטון קולג' ובגירטון קולג' בקיימברידג'. הוא המשיך את לימודי הכינור אצל יצחק רשקובסקי ושלמה מינץ. הוא ביצע את הקונצ'רטו הראשון שלו עם תזמורת בגיל 15 וניגן עם התזמורת הפילהרמונית המלכותית בגיל 18. הוא זכה להכרה בשנים האחרונות כשניגן לצד אמנים כמו The Who ומיילי סיירוס. עם מעריציו נמנים ליידי גאגא וקייטי פרי.

סיאם הוא דוגמן מקצועי, ודגמן עבור החברות דנהיל לונדון והוגו בוס.

סיאם קרוב רחוק של הכנר והמלחין הנורווגי אול בול.

הוא מנגן בכינור תוצרת ג'וזפה גוארנרי משנת 1735, המכונה גם "ד'אגוויל". בעבר היה הכינור בבעלות הכנר יהודי מנוחין.

## דיסקוגרפיה

## קישורים חיצוניים

## הערות שוליים

קטגוריה:כנרים בריטים
קטגוריה:דוגמנים בריטים
קטגוריה:בוגרי אוניברסיטת קיימברידג'
קטגוריה:אנגלים ממוצא נורווגי
קטגוריה:אנגלים ממוצא דרום אפריקאי
קטגוריה:בריטים שנולדו ב-1986
גשר סנטנאריו

שמאל|ממוזער|גשר סנטנאריו - גשר יובל המאה

**גשר סֶנְטֶנָאריוֹ** (ספרדית: **Puente Centenario,** אנגלית: **Centennial Bridge,** בתרגום מילולי: **גשר יובל המאה**) הוא גשר מרכזי בפנמה, שחוצה את תעלת פנמה. הוא נבנה כדי להשלים את גשר האמריקות ולהחליפו במסגרת הכביש הפאן-אמריקאי. עם פתיחתו בשנת 2004, הוא הפך למעבר הקבוע השני של התעלה.

## תיאור
גשר סנטנאריו הוא המעבר העיקרי השני שנבנה על מנת לחצות את תעלת פנמה. הראשון שנבנה היה גשר האמריקות. קיימים אמנם גם מספר גשרי שירות קטנים, אך ניתן להשתמש בגשרים אלה רק כאשר שערי הנעילה סגורים ויש להם קיבולת מוגבלת.

הגשר ממוקם 15 קילומטרים מצפון לגשר האמריקות ונבנה כדי להקל על המעבר בו, שהפך ל"צוואר בקבוק".

## היסטוריה
בתחילה, היה גשר האמריקות, שנפתח בשנת 1962, הכביש הראשי היחיד שחצה את תעלת פנמה. התנועה מעל גשר זה הייתה במקור בסביבות 9,500 כלי רכב ביום. במהלך הזמן התרחבה התנועה, ובשנת 2004 כבר עברו בגשר 35,000 כלי רכב ביום, דבר שהביא במרוצת הזמן לפקקי תנועה נרחבים ולהאטה מסיבית של התנועה, באופן מתמשך.

מאחר שהגשר ייצר צוואר בקבוק גדול בכביש המהיר הפאן-אמריקני, החליטה ממשלת פנמה לבנות מעבר נוסף על התעלה. באוקטובר 2000 פורסם המכרז לבניית גשר חלופי כולל כביש, למעבר נוסף על התעלה, והחוזה להקמת גשר חלופי הוענק במרץ 2002. נקבע לוח זמנים שאפתני של 29 חודשים בלבד, עד אוגוסט 2004, כך שהגשר יוכל להיפתח במלאת 90 שנה למעבר הראשון של ספינה בתעלת פנמה, על ידי ספינת המטען "אנקון", שעברה במקום ב־15 באוגוסט 1914. הגשר נקרא Centenario - שתרגומו "יובל המאה", על שם שנת המאה למדינת פנמה, שנחגגה ב-3 בנובמבר 2003.

הגשר החדש תוכנן על ידי מיזם משותף בין חברת טי לין אינטרנשיונל  לבין קבוצת לואיס ברגר בע"מ , והוא נבנה על ידי החברה הקבלנית בילפינגר ברגר הגרמנית , תוך שימוש במשאבים של חברת הבת האוסטרלית שלו בולדרסטון הורניברוק. האדריכל מיגל רוזאלס יצר את הרעיון והעיצובים האסתטיים הראשוניים לגשר פנמה-סנטנאריו. חוזי הנדסת מבנה הוענקו לליאונהארד, אנדרה ופרטנר.

הגשר עצמו נחנך על פי לוח הזמנים ב־15 באוגוסט 2004, אך בפועל נפתח לתנועה ב־2 בספטמבר 2005, עם סיום הכבישים המהירים המובילים אליו.
בדצמבר 2010 קרס חלק מגשר סנטנאריו בעקבות גשם כבד ושיטפונות  והתנועה בו הושבתה למשך כשנה. בנובמבר 2011, הוחזרה התנועה המלאה בגשר. [ממוזער|מרכז|תמונה [תמונה פנורמית|פנורמית של הגשר. לחצו להגדלה|900px]]
שמאל|ממוזער| גשר סנטנאריו, הנמצא בבנייה, מגמד את סירת המפרש העוברת תחתיו, שגובה תורנה כ-17 מטר. העמוד בסיום הבנייה יהיה בגובה 184 מטרים.
הגשר הוא בעיצוב גשר מעוגן כבלים, שהוא הסוג המורכב ביותר של גשר, המשלב עמוד, קורה וכבלים התומכים זה את זה ויוצרים לבסוף גשר יציב. הגשר הוא באורך כולל של 1,052 מטר (כקילומטר), כאשר גובהו מאפשר לכלי שיט גדולים לעבור מתחתיו. הגשר נתמך על ידי שני מגדלים, כל אחד מהם בגובה 184 מטר. הוא מכיל שישה נתיבי תנועה החוצים את פני התעלה.

גשר סנטנאריו נועד לעמוד ברעידות האדמה שמתרחשות לעיתים קרובות באזור התעלה.

## פרסים
** 2005 Bridge Award of Excellence, American Segmental Bridge Institute (ASBI).
** 2007 Merit Award, Consulting Engineers and Land Surveyors of California (CELSOC)

## קישורים חיצוניים

* רשות תעלת פנמה - צילומי גשר המאה
* רשות תעלת פנמה - מצלמת רשת חיה ב-Centennial Bridge

## הערות שוליים

קטגוריה:תעלת פנמה
סנטנאריו
סנטנאריו
ויירה קוהנובה

[ממוזער|[אבן נגף עם שמה של ויירה קוהנובה]]
**ויירה קוהנובה** (בצ'כית: **Věra Kohnová**;  26 ביוני 1929–1942) הייתה ילדה יהודיה מצ'כוסלובקיה, שנרצחה בשואה. היא כתבה יומן על רגשותיה ועל האירועים בתקופת הכיבוש הנאצי. יומנה פורסם בשנת 2006.

## ביוגרפיה
קוהנובה נולדה בפלזן ב 1929, לאוטקר קוהן, עובד חברת טלר. בשנת 1941, בגיל שתים עשרה, היא החלה לכתוב יומן. היא כתבה בו במשך חמישה חודשים, במהלכם החמיר בהדרגה מצב משפחתה ויהודים אחרים בפלזן. היא לא תיארה את גורלם של יהודים באותה תקופה אלא כתבה בעיקר על רגשותיה האישיים.

בעמוד האחרון ביומנה כתבה: 
ממוזער| שני העמודים האחרונים ביומנה של ויירה קוהנובה
ב־22 בינואר 1942 הועברה המשפחה בטרנספורט "אס" לטרזינשטאט. התיעוד האחרון של ויירה קוהנובה מגיע מ־11 במרץ 1942, כשעזבה את טרזינשטט בטרנספורט לגטו איזביצה שם נפטרה. אף על פי שהיא ומשפחתה לא שרדו, היומן שלה הוסתר על ידי מארי קליבודובה ומירוסלב מטוש במשך 65 שנה. בשנת 2006 התפרסם היומן בצ'כית, אנגלית וגרמנית.

## קישורים חיצוניים

* תיעוד נרצחי השואה בצ'כוסלובקיה 

קטגוריה:סופרות יהודיות
קטגוריה:סופרים יהודים
קטגוריה:אסירים בגטו טרזיינשטט
קטגוריה:אסירים בגטו איזביצה
קטגוריה:נספי השואה
קטגוריה:כותבי יומן בשואה
קטגוריה:כותבות יומן בשואה
קטגוריה:צ'כים שנולדו ב-1929
קטגוריה:ילידות 1929
קטגוריה:נפטרים ב-1942
קטגוריה:נפטרות ב-1942
בס אוטיס

**בס אוטיס** (באנגלית: **Bass Otis**; 17 ביולי 1784 – 3 בנובמבר 1861) היה אמן, וצייר פורטרטים אמריקאי מוקדם. הוא צייר מאות דיוקנאות, כולל רבים מהאמריקאים הידועים ביותר בימיו, והפיק את הליתוגרפיה האמריקאית הראשונה בשנת 1819.

## ביוגרפיה ועבודה
אוטיס נולד במזרח ברידג'ווטר, מסצ'וסטס, בנם של ג'וזיה אוטיס, רופא, וסוזנה אור. כנער, ייתכן שהוא השתלב אצל יצרנית חרמשים, אולי אצל קרוב משפחה. מאוחר יותר עבד כחניך בציור ואז הלך ללמוד אצל גילברט סטיוארט בבוסטון בערך 1805–1808.

אוטיס עבר לעיר ניו יורק, אולי כעוזרו של הצייר ג'ון ווסלי ג'רוויס. כשעבר לפילדלפיה, פנסילבניה בשנת 1812, קריירת הציור שלו פרחה. הוא נבחר לחברת האמנים של ארצות הברית בשנת 1812, ושמונה מדיוקנאותיו נכללו בתערוכה המשולבת של אגודת האמנים והאקדמיה לאמנויות יפות בפנסילבניה. הוא נבחר כאקדמאי באקדמיה של פנסילבניה בשנת 1824. אחת העבודות המוקדמות המפורסמות ביותר של אוטיס הראתה סצנה בתוך חנות לעיבוד מתכות, כנראה ביטוי לשנותיו כשוליה.

בשנת 1813 הוא התחתן עם אליס פיירי מפילדלפיה, ונולדו להם שישה ילדים.

עם המוציא לאור מפילדלפיה, ג'וזף דלאפליין, החל לצייר דיוקנאות ל"אוסף של דלאפליין של דמויות אמריקאיות מכובדות". בשנת 1816 אוטיס צייר דיוקנאות של תומאס ג'פרסון, ג'יימס מדיסון ודולי מדיסון. בסך הכל, צייר עשרים וארבעה דיוקנאות עבור "האוסף", אם כי רק הדיוקן של ג'פרסון פורסם לפני סיום הפרויקט בשנת 1818. חלק מהדיוקנאות שנותרו הוצגו בגלריה של דלאפליין.

אוטיס הפיק את הליתוגרפיה האמריקאית הראשונה, שפורסמה בגיליון יולי 1819 של מגזין Analectic, יחד עם מאמר על התהליך הליתוגרפי.

במחברותיו של אוטיס לשנים 26–1819 נרשמו למעלה מ -300 דיוקנאות שצוירו, כולל דיוקנאות של האמן ג'ון נגל, הכומר שפרד קושצ'יסקו קולוק, ויקטור מארי דו פונט, הסנטור ג'ון סי פרמונט והכומר ג'יימס אברקרומבי. ציורים ידועים אחרים כללו את הסופר ג'יימס פנימור קופר, תומאס גארט ונשיא ארצות הברית ויליאם הנרי הריסון.

הוא עבד בעיקר בפילדלפיה, אך עבד גם בבוסטון ובוילמינגטון, דלאוור (1839, 1840) ובפרובידנס, רוד איילנד (1858–1861).

תלמידיו כללו את הנרי אינמן, פיטר פ. רוטרמל וג'ון נגל.

## גלריה

File:Thomas Truxtun.jpg|

File:Bass Otis (American, 1784-1861) - Portrait of William Henry Harrison.jpg|

File:Fremont.jpg|

File:Otis Bass - Susan Shippen Blair (Mrs. Samuel Blair, Jr.) (1743-1821) - PP225 - Princeton University Art Museum.jpg

File:John Neagle by Bass Otis.jpg

File:Eliza Barney Babbitt (1805-1891) by Bass Otis, 1849, oil on canvas - Old Colony History Museum - Taunton, Massachusetts - DSC03744.jpg

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ציירים אמריקאים
קטגוריה:אמנים אמריקאים
קטגוריה:אמריקאים שנולדו ב-1784
קטגוריה:אמריקאים שנפטרו ב-1861
סלינה (אי)

**סלינה** (באיטלקית: **Salina**) היא אי מקבוצת האיים האיאוליים מצפון לסיציליה, בדרום איטליה. היא האי השני בגודלו מאיי הארכיפלג. בשנת 2000 הוכרזה כאתר מורשת לאומית של אונסק"ו.

## גאוגרפיה
[ממוזער|[האיים האיאוליים ובהם סלינה]]
לפני כ-13,000 שנה היו באי הרי געש פעילים, ואדמת האי היא ממקור וולקני.

ההר הגבוה ביותר בקבוצת האיים נמצא באי וגובהו 962 מטר מעל פני הים.

האי מחולק לשלוש קומונות:
* **סנטה מרינה** - ממוקמת באזור החוף המזרחי. זהו האזור המרכזי והמאוכלס ביותר באי.
* **מלפה** - ממוקמת בצפון האי.
* **לני** - ממוקמת בדרום מערב האי.

## החי והצומח
באי קיימים מספר סוגים של לטאות, בין היתר לטאה איאוליית ולטאת החומה האיטלקית. באי נפוצות שני סוגים של שממיות - שממית הבתים ושממית החומות. עץ הערמון הנפוץ באזור פוסה דלה פלצ'י באי, הוא ביתו של הנמנמן האירופי.

בעלי הכנף הנפוצים באי הם עקב חורף, בז מצוי, עורב שחור, שחפים, בז חופים ועופות נודדים

## קישורים חיצוניים

* 
* האיים האיאוליים – טיול בין הרי געש, מסע אחר, דורון אראל
* 

## הערות שוליים

קטגוריה:אירופה: איים
קטגוריה:איטליה: איים
קטגוריה:איטליה: אתרי מורשת עולמית
קטגוריה:האיים האיאוליים
כריסטופר (זמר)

**כריסטופר לונד ניסן** (בדנית: **Christopher Lund Nissen**; נולד ב-31 בינואר 1992), המוכר בשם הבמה **כריסטופר** (**Christopher**), הוא זמר-יוצר דני. בנובמבר 2012, הוא זכה בקטגוריית האמן העולה של השנה (Årets nytænker) בפרסי המוזיקה הדנית.

## קריירה
בתחילת הקריירה, כריסטופר שר גרסאות כיסוי. הסינגל הראשון שלו, "Against the Odds", יצא ב-16 בספטמבר 2011, והגיע בשיאו למקום ה-23 במצעד הדני.

הסינגל הבא שלו, "Nothing in Common", יצא ב-2012, והגיע בשיאו למקום החמישי במצעד הדני. ב-23 במרץ של אותה שנה, הוא הוציא את האלבום הראשון שלו, *Colours*.

בספטמבר 2013, הוציא את הסינגל "Told You So". השיר הגיע בשיאו למקום הרביעי במצעד הדני.

ב-2014, הוציא את הסינגל "Crazy". השיר הגיע בשיאו למקום השני במצעד הדני. מאוחר יותר באותה שנה, הוא הוציא, בשיתוף פעולה עם ברנדון ביל , את הסינגל "CPH Girls". השיר, בשיאו, הגיע למקום הראשון במצעד הדני.

ב-2015, הוציא את הסינגל "Tulips". השיר הגיע בשיאו למקום רביעי במצעד הדני.

ב-24 במרץ 2016, הוציא את האלבום השני שלו, *Told You So*.

ב-1 באפריל 2016, הוציא, בשיתוף פעולה עם בקה בום , את הסינגל "I Won't Let You Down". השיר הגיע בשיאו למקום הראשון במצעד הדני.

ב-15 באפריל 2016, הוציא את האלבום השלישי שלו, *Closer*.

ב-22 במרץ 2019, הוציא את האלבום הרביעי שלו, *Under the Surface*.

ב-23 בספטמבר 2020, הוא הוציא, בשיתוף פעולה עם צ'ונגה , את הסיגגל "Bad Boy". הסינגל הגיע, בשיאו, למקום ה-31 במצעד השירים הדגיטליים של Gaon.

ב-26 במרץ 2021, הוציא את האלבום החמישי שלו, *My Blood*.

## חיים אישיים
הוא נולד בפרדריקסברג ב-31 בינואר 1992. מאוחר יותר, הוא עבר לגור יחד עם הוריו ואחיו הקטן, אוליבר, באמאגר. ב-2012, עבר כריסטופר לגור עם בת זוגו, מדינה. מאוחר יותר, הם נפרדו. ב-2014, הוא החל במערכת יחסים עם הדוגמנית הדנית . ביוני 2019, התחתנו.

## דיסקוגרפיה
### אלבומי אולפן
* 2012: *Colours*
* 2014: *Told You So*
* 2016: *Closer*
* 2019: *Under the Surface*
* 2021: *My Blood*

### אלבומי פסקול
* 2023: *A Beautiful Life*

## פילמוגרפיה

## סיבובי הופעות
* 2012–2013: *Colours Tour*
* 2013: *Christopher Tour*
* 2014–2015: *Told you So Tour*
* 2015: *Tulips Tour*
* 2016: *Closer Tour*
* 2020: *Europe Tour*

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרים-יוצרים
קטגוריה:זמרים דנים
קטגוריה:פזמונאים
קטגוריה:דנים שנולדו ב-1992
The Christmas in You

***The Christmas in You*** (בעברית: **חג המולד שבך**) הוא אלבום אולפן ואלבום חג מולד של הזמרת-יוצרת השוודית ייל יונסון. האלבום יצא לאור ב-16 בנובמבר 2005, על ידי חברת התקליטים ליונהארט רקורדס, לכבוד חג המולד. הוא כלל בתוכו 15 שירים, ביניהם שיר חג המולד "Have Yourself a Merry Little Christmas".

בשנת 2008 הוציאה יונסון מהדורה מחודשת של האלבום, עם עטיפה מחודשת ושתי רצועות בונוס: "When Christmas Was Mine" ו-"Big Bag Of Money".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2005
קטגוריה:אלבומי ייל יונסון
קטגוריה:אלבומים באנגלית
NOTD

**NOTD** הוא צמד מפיקים מוזיקליים משוודיה. הם ידועים בעיקר בשל שירם "I Wanna Know" בשיתוף עם בי מילר, ו-"So Close" עם פליקס ין בשיתוף עם קפטין קאטס  וג'ורג'יה קו.

## קריירה
הצמד נפגש דרך ה-SoundCloud, והחל ליצור יחד רמיקסים, עוד לפני שלמדו יחד באותו בית ספר תיכון. הצמד בחר בשם NOTD על ידי שילוב ההיפוך של שתי האותיות האחרונות של כל אחד משמות המשפחה שלהם.

הרמיקס ל-"Scars to Your Beautiful" של אלסיה קארה יצא ב-2016. הרמיקס ל-"Dark Side" של פיבי ראין  יצא ב-2017. הרמיקס שלהם ל-"Romantic" של אלברט סטאנאג' , שהגיע בשיאו למקום ה-91 באוסטרליה (בתור "The Preview EP"), יצא ב-27 בינואר 2017. הרמיקס שלהם ל-"There's Nothing Holdin' Me Back" של שון מנדס יצא במאי 2017. הרמיקס שלהם ל-"Shape of You" של אד שירן היה מועמד בקטגוריית רמיקס השנה בפרסי המוזיקה האלקטרונית . בהמשך אותה שנה, הם הוציאו רמיקס ל-"Wild Thoughts" של די ג'יי חאלד וריהאנה, שהופיע מאוחר יותר ברשימת הרמיקסים הטובים ביותר לשיר של בילבורד. הסינגל הראשון שלהם, בשיתוף פעולה עם הזמרת הנורווגית דאגני, "Summer of Love" יצא ב-11 באוגוסט 2017. בדצמבר 2017, הם הוציאו רמיקס ל-"Tell Me You Love Me" של דמי לובאטו. מאוחר יותר, הם גם הוציאו רמיקס ל-"If You're Over Me" של יירס אנד יירס.

הסינגל השני שלהם, בשיתוף פעולה עם בי מילר, "I Wanna Know", יצא ב-16 במרץ 2018. הסינגל הבא שלהם, "Been There Done That", בשיתוף פעולה עם טובה סטירקה, יצא ב-24 באוגוסט 2018.

הצמד ופליקס ין, בשיתוף פעולה עם קפטין קאטס  וג'ורג'יה קו, הוציאו את הסינגל "So Close". הווידאו קליפ של השיר היה בכיכובה של ילדת השער של גיליון בגדי הים של ספורטס אילוסטרייטד, קמילה קוסטק . ב-2020, השיר היה מועמד בקטגוריית שיר הדאנס של השנה בפרסי המוזיקה של iHeartRadio.

ב-27 בספומבר 2019, הצמד הוציא, בשיתוף פעולה עם דאייה, את הסינגל "Wanted".

## קישורים חיצוניים
* 

## הערות שוליים

קטגוריה:צמדים מוזיקליים
קטגוריה:מפיקים מוזיקליים שוודים
פדרו פורו

**פדרו אנטוניו פורו סקואדה** (בספרדית: **Pedro Antonio Porro Sauceda**; נולד ב-13 בספטמבר 1999) הוא כדורגלן ספרדי המשחק בעמדת המגן הימני בטוטנהאם הוטספר ובנבחרת ספרד.

## קריירת מועדונים
פורו התחיל את הקריירה שלו בקבוצת הכדורגל המקומית "חימנסטיקו דון בניטו", ממנה עבר לזו של ראיו ואיקאנו, כאשר היה בן 16. ב-10 באוגוסט 2017, פורו הצטרף למחלקת הנוער של ז'ירונה, לאחר שדחה הצעות ממחלקות הנוער של ריאל מדריד, אתלטיקו מדריד ובאיירן מינכן.

ב-28 בנובמבר 2017, פורו ערך את הופעת הבכורה שלו בקבוצה הבוגרת בתיקו 1-1 נגד לבאנטה במסגרת גביע המלך הספרדי. חימשה ימים לאחר מכן, ערך את הופעת הבכורה שלו בקבוצת המילואים של המועדון, בתיקו 0-0 נגד אברו. ב-6 במאי 2018, פורו הבקיע את שער הבכורה שלו בניצחון 0–3 נגד ויאריאל ב'. ב-2 ביולי 2018, חתם על חוזה לארבע שנים במועדון. ב-31 בינואר 2019, הבקיע את שער הבכורה שלו בקבוצה הבוגרת בהפסד 1–3 לריאל מדריד, במסגרת הגביע.

ב-8 באוגוסט 2019, פורו חתם במנצ'סטר סיטי מהפרמייר ליג, ששילמה 11 מיליון פאונד תמורת כרטיס השחקן שלו. ארבעה ימים לאחר מכן, הושאל לריאל ואיאדוליד עד לסיום העונה.

ב-16 באוגוסט 2020, פורו הושאל לספורטינג ליסבון מליגת העל הפורטוגלית לשנתיים. בעונתו הראשונה, פורו זכה עם ספורטינג בדאבל, כאשר האליפות הייתה הראשונה של המועדון מזה 19 שנים. בסיום השנתיים, ספורטינג רכשה את כרטיס השחקן שלו מסיטי עבור 8 מיליון אירו.

ב-31 בינואר 2023 הושאל לטוטנהאם הוטספר מהפרמייר ליג עד לסיום העונה, עם אופציה לרכישה. בסיום העונה טוטנהאם מימשה את האופציה ושילמה תמורתו 45 מיליון אירו.

## קריירה בינלאומית
במרץ , פורו זומן לראשונה לסגל נבחרת ספרד, לקראת משחקי מוקדמות מונדיאל 2022. ב-28 במרץ, פורו ערך את הופעת הבכורה שלו בנבחרת בניצחון 1–2 נגד .

## תארים
; ספורטינג ליסבון
*ליגת העל הפורטוגלית: 
*הגביע הפורטוגלי: 

;טוטנהאם הוטספר
* הליגה האירופית : 2025

## קישורים חיצוניים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ז'ירונה
קטגוריה:כדורגלני מנצ'סטר סיטי
קטגוריה:כדורגלני ריאל ואיאדוליד
קטגוריה:כדורגלני ספורטינג ליסבון
קטגוריה:כדורגלני טוטנהאם הוטספר
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:ספורטאים ספרדים בפורטוגל
קטגוריה:ספרדים שנולדו ב-1999
ליאו דובואה

**ליאו מישל ג'וזף קלוד דובואה** (בצרפתית: **Léo Michel Joseph Claude Dubois**; נולד ב-14 בספטמבר 1994) הוא כדורגלן עבר צרפתי, ששיחק בעמדת המגן הימני.

## קריירת מועדונים
דובואה נולד בעיירה סגרה בצרפת. אביו נולד בלבנון ואומץ בגיל 13 חודשים על ידי משפחה צרפתית. 

דובואה, התחיל את הקריירה שלו בקבוצות כדורגל מקומיות בסגרה ובגיל 14 הצטרף לקבוצת הנוער של נאנט. בקיץ , דובואה הצטרף לקבוצת המילואים של המועדון, וב-9 במאי 2015 ערך את הופעת הבכורה שלו בקבוצה הבוגרת בהפסד 1–2 לבורדו.

ביולי , דובואה חתם באולימפיק ליון לארבע שנים.

ביולי 2022 חתם דובואה בגלאטסראיי. בספטמבר 2023 הושאל לאיסטנבול בשאקשהיר.

ב-6 בספטמבר 2024 חתם באיופספור.

## קריירה בינלאומית
במאי , דובואה זומן לראשונה לסגל נבחרת צרפת. ב-2 ביוני 2019, דובואה ערך את הופעת הבכורה שלו בנבחרת בהפסד 0–2 ל.

דובואה נכלל בסגל הנבחרת לקראת יורו 2020.

## קישורים חיצוניים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני נאנט
קטגוריה:כדורגלני אולימפיק ליון
קטגוריה:כדורגלני גלאטסראיי
קטגוריה:כדורגלני איסטנבול בשאקשהיר
קטגוריה:כדורגלני איופספור
קטגוריה:כדורגלני נבחרת צרפת
קטגוריה:כדורגלני יורו 2020
קטגוריה:צרפתים ממוצא לבנוני
קטגוריה:ספורטאים צרפתים בטורקיה
קטגוריה:צרפתים שנולדו ב-1994
Christmas Chants

***Christmas Chants*** הוא אלבום אולפן ואלבום חג המולד של הלהקה גרגוריאן. הוא הופץ בשנת 2006 בהוצאת אולפני נמו. בשנת 2008 יצאה מהדורה מיוחדת *Christmas Visions*, המכילה את התקליטור המקורי עם שתי רצועות בונוס ו-DVD. אותו ה-DVD צולם בברלין בדצמבר 2007 במהלך סיבוב ההופעות שקיימה הלהקה לכבוד חג המולד.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי חג המולד מ-2006
קטגוריה:אלבומי גרגוריאן
קטגוריה:אלבומים באנגלית
קטגוריה:אלבומי גרסאות כיסוי
אד בון

**אדוארד ג'ון בון** (באנגלית: **Edward John Boon**; נולד ב-22 בפברואר 1964) הוא מתכנת משחקי וידאו, מדבב, ובמאי אמריקאי שהועסק למעלה מ-15 שנים בחברת Midway Games ומאז 2011 עובד בחברת Warner Bros. Interactive Entertainment בסטודיו NetherRealm. בון מוכר בעיקר משום שהמציא את סדרת משחקי מורטל קומבט יחד עם ג'ון טוביאס.

## חיים וקריירה
בון נולד וגדל בשיקגו, אילינוי. הוא סיים את בית הספר התיכון באקדמית לויולה בווילמט. הוא קיבל תואר ראשון במתמטיקה ומדעי המחשב מאוניברסיטת אילינוי באורבנה-שמפיין. 

לאחר סיום הלימודים הוא הועסק על ידי Williams Entertainment  במחלקת הפינבול שלהם, ועבד בכ-20 משחקי פינבול בשנתיים הקרובות.

הוא היה היוצר של סדרת משחקי הלחימה מורטל קומבט, יחד עם ג'ון טוביאס,  ושימש כמתכנת הראשי של הסדרה, עם טוביאס שהיה המעצב הראשי שלה, עד שהשותפות שלהם התפרקה כשטוביאס עזב את חברת Midway Games בשנת 1999. בון קרא לסוניה בלייד  וטניה, שתי דמויות בסדרה על שם אחיותיו סוניה וטניה, בעוד שדמות אחרת בסדרה, נוב סאיבוט  נקראת על שם שמות המשפחה של טוביאס ובון רק במהופך. משחק המילים הזה נמצא גם בכינויי הטוויטר שלהם: therealsaibot@ ו-noobde@.

בון דורג במקום ה-100 ברשימת "100 יוצרי המשחקים הטובים ביותר" של IGN בשנת 2009 על רקע מעורבותו בסדרת Mortal Kombat .  הוא ממשיך להיות מעורב ישירות בזיכיון מורטל קומבט ובפרויקטים הצדדיים של המולטימדיה, וכן סיפק עבודות דיבוב ולכידת תנועה למשחקים, ובעיקר תרם את קולו לאמרת הכנף הידועה של סקורפיון "בוא הנה!" ("!Get over here" או "!Come here"), סקורפיון אומר את המשפט הזה לפחות באחת מהגרסאות שלו בכל משחקי הסדרה ובכל סרטי העלילה. מהדורת 2008 של גינס שיאי עולם: מהדורת גיימרים העניקה לו את השיא העולמי ל"מדבב בעל הקרירה הארוכה ביותר במשחק ווידאו".

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאים ממוצא אנגלי
קטגוריה:אמריקאים ממוצא הולנדי
קטגוריה:מתכנתים אמריקאים
קטגוריה:מדבבים אמריקאים
קטגוריה:אמריקאים שנולדו ב-1964
עונת 1966/1967 בליגת העל ההולנדית

**עונת 1966/1967** הייתה העונה ה-11 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. אלינקוויק ווילם II ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו נאק ברדה, פ.צ סיטארד וXerxesDZB שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקום ה-17 וה-18 נשרו לליגת המשנה ההולנדית.

הליגה הוגדלה בחזרה ל-18 קבוצות לאחר כ-4 עונות בהן שיחקו 16 קבוצות.
### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1966
קטגוריה:תחרויות כדורגל ב-1967
מייקל סוקולובסקי

**מיכאל סוקולובסקי** (בפולנית: **Michał Sokołowski**; נולד ב-11 בדצמבר 1992) הוא כדורסלן פולני המשחק בעמדת הסמול פורוורד בנבחרת פולין.

## קריירה
את קריירת הבוגרים שלו החל סוקולובסקי בשנת 2011, כששיחק באנוויל ולוצלאבק הפולנית. הוא שיחק במועדון שלוש שנים, עד שבשנת 2014 חתם ברוסה ראדום. הוא זכה פעמיים בתואר שחקן ההגנה של העונה בעונות  ו-, ולשחקן הפולני של העונה בעונת .

בשנת 2018 הוא חתם בז'לונה גורה, כשגם שם הוא נבחר לשחקן הפולני של העונה.

ביולי 2019, חזר סוקולובסקי לאנוויל ולוצלאבק. הוא העמיד שם 5.3 נקודות ו-3.3 ריבאונדים בממוצע למשחק.

ב-24 באוגוסט 2020, הוא חתם בלגיה ורשה. בקבוצה הוא העמיד ממוצעים של 12.2 נקודות, 6 ריבאונדים ו-4.7 אסיסטים ב-9 משחקים.

ב-16 באוקטובר 2020, זמן קצר לאחר תחילת העונה, הוא חתם ביוניברסו טרוויזו באסקט מהליגה האיטלקית.

ב-20 במאי 2021, חתם סוקולובסקי עד תום העונה בהפועל חולון לאחר שחלק מזריה עזבו בזמן מבצע שומר החומות.

## קישורים חיצוניים

## הערות שוליים

קטגוריה:כדורסלנים פולנים
קטגוריה:כדורסלני הפועל חולון
קטגוריה:פולנים שנולדו ב-1992
יוחנן מהצלב

**יוחנן מהצלב** (מוכר גם בשם **John of the Cross**, נולד **כחואן דה ייפס אלברס** ; 24 ביוני 1542 – 14 בדצמבר 1591) היה כומר קתולי ספרדי, מיסטיקן, משורר ונזיר כרמליתי. במוצאו היה נצר למשפחה יהודית שהמירה דתה בעבר. יוחנן הקדוש הוא דמות מרכזית של הרפורמציה הנגדית בספרד, והוא אחד משלושים ושבעה  מורי הכנסייה.

יוחנן מהצלב ידוע במיוחד מהכתבים אותם השאיר אחריו. הוא הודרך והשאיר אחריו מכתבים והתכתבויות עם הנזירה הכרמליתית תרסה מאווילה. בנוסף פרסם שירים ומחקרים. שירתו ומחקריו על התפתחות הנפש נחשבים לפסגת הספרות הספרדית המיסטית, ועומדים בין היצירות הגדולות ביותר בספרות הספרדית. הוא הועלה למעמד קדוש נוצרי על ידי האפיפיור בנדיקטוס השמיני ב־1726. בשנת 1926 הוא הוכרז כאחד ממורי הכנסייה ידי האפיפיור פיוס ה-11. הוא ידוע בכינויו "הרופא המיסטי".
שמאל|ממוזער| פסל של יוחנן מהצלב, בעיירה פונטיברוס (Fontiveros) בספרד, שהוקם בשנת 1928 במימון עצמי של תושבי העיר
יוחנן מהצלב הוא אחד מקדושי המסדר הכרמליתי. בין השאר הוא מונצח במנזר סטלה מאריס בחיפה.

## קישורים חיצוניים

* יוחנן מהצלב באנציקלופדיה הקתולית
* 
* 

קטגוריה:בוגרי אוניברסיטת סלמנקה
קטגוריה:מורי הכנסייה
קטגוריה:המסדר הכרמליתי
קטגוריה:נזירים רומים-קתולים ספרדים
קטגוריה:ילידי 1542
קטגוריה:נפטרים ב-1591
קטגוריה:תאולוגים ספרדים
הספרייה היהודית הפופולרית

**הספרייה היהודית הפופולרית** (בהונגרית: **Népszerű Zsidó Könyvtár**) הייתה סדרת ספרים בהונגרית בשנות העשרים של המאה העשרים. הספרייה נערכה על ידי יוז'ף באנוצי ואיגנץ גאבור.

## הכרכים שנכללו
* 1. הברון יוז'ף אטווש : שחרור היהודים.
* 2. יצחק יהודה גולדציהר : המהות וההתפתחות של היהדות. חלק 1.
* 3. לאיוש בלאו : התלמוד.
* 4. ארנולד קיש : על שלמה איבן גבירול .
* 5. דב ברנאט הלר : הסיפור העברי. הסיפור העברי במזרח ובארצות האסלאם.
* 6. איגנץ גאבור : חייו ושירתו של מנואלו .
* 7.יהודה יצחק גולדציהר : המהות וההתפתחות של היהדות. חלק 2. 85 עמודים.
* 8.קארוי שבשטין : אמיל מקאי .
* 9. משה רוביני : יוז'ף קיש.
* 10. פלוטארך היהודי. חלק 1. לאיוש ונטיאנר, לאופולד לעף, דיולה פישר, גאבור ריסר, לאיוש בלאו, ליפוט צונץ.
* 11. ברנאט אלכסנדר : שפינוזה.
* 12. ספר המכבים . תרגם מיוונית וליווה אותו בהערות: מוריץ דרצ'ני. מבוא על ידי שמעון הבשי.
* 13. אדוארד מאהלר : לימודי מזרח. מתי עזבו בני ישראל את מצרים? לוח השנה של עמי המזרח הקדום .
* 14. דב ברנאט הלר: הסיפור העברי. הסיפור העברי במערב, סיפורים שגילם ומולדתם אינם בטוחים. ייחודו של הסיפור העברי.
* 15. פרנץ מזאי: תמונות מהחיים היהודים בהונגריה.
* 16. אברהם גייגר: מכתבים על המרת דת. מבוא: אברהם שטרן.
* 17–18. פילון האלכסנדרוני: חיי משה . תרגם מיוונית: דיולה פישר.
* 19. פלוטארך יהודי. חלק 2 . דב ברנאט הלר: וילמוש באכר. מיהאי גוטמן: מוזש בלוך. ברטלן אדלשטיין: קאופמן דויד.
* 20. ארנולד קיש: שמואל הנגיד
* 21. מקס נורדאו: כתבים על ציונות . תרגום ומבוא על ידי ינה מוהאצ'י.

## לקריאה נוספת
* שאנדור קוזוצ'ה: ספרנות הונגרית 1911–1920 (I - II.), בודפשט, 1939–1942 

## ראו גם
* רשימת סדרות ספרים הונגריות
* פרסומי האגודה הספרותית היהודית-הונגרית

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
בנג'מין מרקלי בויר

**בנג'מין מרקלי בויר** (באנגלית: **Benjamin Markley Boyer**; 22 בינואר 1823 – 16 באוגוסט 1887) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס השישי של מדינת פנסילבניה.

## ביוגרפיה
בויר נולד בפוטסטאון  שבפנסילבניה בשנת 1823. הוא למד תואר ראשון במשפטים באוניברסיטת פנסילבניה שבפילדלפיה, וסיים שם את לימודיו בשנת 1841. לאחר סיום תוארו הראשון, החל לעבוד במשרד עורכי דין בפנסילבניה. בין השנים 1848–1850 היה סגן התובע הכללי של מחוז מונטגומרי  שבפנסילבניה.

בשנת 1864, נבחר לקונגרס ה-39 של ארצות הברית ולאחר מכן גם לקונגרס ה-40, מטעם המפלגה הדמוקרטית. בבחירות לקונגרס ה-41, שהתקיימו ב-1868, לא היה מועמד.

הוא מונה לשופט בית המשפט המחוזי במחוז מונטגומרי בשנת 1882 וכיהן בתפקיד זה עד מותו. בויר נפטר ב-1887 בנוריסטאון  שבפנסילבניה, ונקבר בבית העלמין מערב לורל היל בעיר באלה סינוויד.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי בית הספר למשפטים באוניברסיטת פנסילבניה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1823
קטגוריה:אמריקאים שנפטרו ב-1887
זמליאנקה

**זמליאנקה** (ברוסית או אוקראינית: **Землянка** . בפולנית: **ziemianka**) הוא שם סלאבי עבור בית מתחת לאדמה, ששימש מחסה לבני אדם או לבעלי חיים מבויתים. בהתבסס על חור או שקע באדמה, מבנים אלה הם אחד מסוגי הדיור העתיקים ביותר הידועים. זמליאנקה יכולה להיות שקועה באופן חלקי או מלא מתחת לאדמה, עם גג שטוח מכוסה בענפים או סיד, או להיות חפורה בצלע גבעה. השימוש באדמה טבעית לצורך בידוד והגנה לשם מגורים במחתרת התפתח לטכנולוגיית "מקלט אדמה" הנהוגה כיום בארכיטקטורה.

## מלחמת העולם השנייה
[ממוזער| זמליאנקה ששימשה פרטיזנים ליד נירוב, [צ'כיה, ונשמרה כאנדרטה לזכר מלחמת העולם השנייה]]

במלחמת העולם השנייה גרו פרטיזנים או לוחמי התנגדות חמושים במזרח אירופה בזמליאנקות ששימשו כבונקרים תת-קרקעיים וסיפקו מחסה ומסתור מפני אויבים. הם שימשו את חברי "הפרטיזנים של בלסקי" בבלארוס של ימינו.

## בתרבות הפופולרית
זמליאנקה היה שמו של שיר שהיה פופולרי בקרב חיילי הצבא האדום בחזית המזרחית, שיר שכתב א' סורקוב והלחין ק' ליסטוב ב-1941 במהלך הקרב על מוסקבה. השימוש בזמליאנקות על ידי חיילים מוזכר בשיר. עם זאת, בשל הפסימיות שלו, השיר נחשב לא פטריוטי על ידי הממשלה הסובייטית באותה תקופה.

## ראו גם
* בית חפור, הידוע גם בשמו הגרמני grubenhaus

## קישורים חיצוניים

* ניצול השואה אברהם אביאל מתאר את חייו בזמליאנקה בתקופת השואה.

## הערות שוליים

קטגוריה:טיפוסי מבנים
קטגוריה:מבנים תת-קרקעיים
פרסומי האגודה הספרותית היהודית-הונגרית

**פרסומי האגודה הספרותית היהודית-הונגרית** (בהונגרית: **Az IMIT-Izraelita Magyar Irodalmi Társulat Kiadványai**) **הייתה** סדרה איכותית בעלת חיים ארוכים של ספרי יהדות בהונגריה.

## היסטוריה
בשם "פרסומי האגודה הספרותית היהודית-הונגרית", הוציאה האגודה הספרותית היהודית-הונגרית סדרת ספרים בעריכת יוז'ף באנוצי. הכרך הראשון עזב את בית הדפוס בשנת 1895 לאחר הקמת האגודה. ניתן לחלק את מגוון הפרסומים לשני חלקים:
* שנתונים שפורסמו מדי שנה, שכללו כמה מחקרים קטנים יותר על יהדות;
* מאות עמודי מונוגרפיות על היהדות שהתבססו על מחקר עצמאי.

גם מחקרי השנתונים וגם מחברי העבודות העצמאיות כללו חוקרים יהודים הונגרים חשובים בסוף המאה ה-19 ובמחצית הראשונה של המאה ה-20, עבודותיהם לרוב ייחודיות בתחומן (למשל: הרב ארמין קצ'מטי: תולדות הספרות היהודית). לאחר נפילת הרפובליקה הסובייטית ההונגרית של 1919, הסדרה הושהתה וחודשה רק בשנת 1929. לאחר כמה עשורים של קיום, פרסומי האגודה הספרותית היהודית-הונגרית חדלו להתקיים בשנת 1948.

כיום, כרכים מקוריים בני 80–120 שנים כבר נמצאים בעותקים מוגבלים מאוד בשוק הספרים העתיקים. הם פריטים מבוקשים מאוד במכירות פומביות בשל נדירותם. מתוך הכרה בערכם, חלקם פורסמו מחדש מאז שנות ה-80 של המאה ה-20 וחלקם עברו דיגיטציה מאז 2010.

## חלקי הסדרה

## פרסומים להדפסה מחודשת
מאז שנות ה-80 של המאה ה-20 - בשים לב לכך שלא נערכו מאז מחקרים בסיסיים גדולים בהונגריה בנושאי הספרים, החליטו מו"לים שונים לפרסם הדפסים חוזרים של כרכים מסוימים. ואלה היו:
* חמשת חומשי תורה והפטרות, 1939–1942 → מהדורה מחודשת:  1984
* הרב ארמין קצ'קמטי: תולדות הספרות היהודית, 1908–1909 → מהדורה מחודשת: הוצאת גאבור בתלן, בודפשט, 1994
* הרב מיקשה פולק: תולדות היהודים בשופרון מהעת העתיקה ביותר ועד ימינו, 1897 → מהדורה מחודשת:, 2007

## הוצאה חדשה
יצירה זו אינה הדפסה מחודשת, אלא טקסט שנכתב לחלוטין מחדש לאחרונה.
* יוז'ף פטאי: משוררים עבריים, 1910–1912 → מהדורה חדשה: Magyar Közlöny Lap- és Könyvkiadó, בודפשט, 2015,  בסדרת הספרייה הלאומית ההונגרית).

## מאמרים קשורים
* רשימת סדרות ספרים הונגריות
* הספרייה היהודית הפופולרית

## לקריאה נוספת
* Antikvarium.hu, https://www.antikvarium.hu/index.php?type=search&ksz=Az%20Izraelita%20Magyar%20Irodalmi%20Társulat&elist=sorozat&oldalcount=1&interfaceid=106
* גזה פטריק - אימרה ברצה : 1901–1910. אוסף ספרים, כתבי עת, אטלסים ומפות הונגריות שפורסמו בשנים 1901–1910; עם רפרטואר של כתבי עת מדעיים, בודפשט, 1917–1928 
* שאנדור קוזוצ'ה : ספרות הונגרית 1911–1920 (I - II.), בודפשט, 1939–1942 
* ספרי שנה של האגודה הספרותית ההונגרית-יהודית (1895-1948)
* https://mandadb.hu/tetel/524377/IMIT_Evkonyv_1936_LVIII
* לקסיקון יהודי הונגרי. 1929. אגודה הספרותית היהודית-הונגרית
* פטרה טרק: הוצאת ספרים יהודית לפני 1945, Szombat.org, 1998
* מנדה.הו

## הערות שוליים

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
פיטר אדוארד קוסטלו

**פיטר אדוארד קוסטלו** (באנגלית: **Peter Edward Costello**; 27 ביוני 1854 – 23 באוקטובר 1935) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס החמישי של מדינת פנסילבניה.

## ביוגרפיה
קוסטלו נולד בבוסטון שבמסצ'וסטס בשנת 1854, ועבר לפילדלפיה בשנת 1877, שם עסק בענפי ייצור שונים, עבודות בנייה כלליות ונדל"ן. בין השנים 1895–1903 היה חבר במועצה של פילדלפיה, ובין השנים 1903–1905, היה מנהל המחלקה לעבודות ציבוריות של פילדלפיה. בשנת 1908 חזר להיות חבר במועצה של פילדלפיה, והתפטר ממנה בשנת 1915.

הפוליטיקאי ואיש העסקים רודולף בלנקבורג, שלימים היה ראש עיריית פילדלפיה, כתב על קוסטלו שהוא פוטר מהמועצה של פילדלפיה משום שהיה בעל אינטרסים משותפים יחד עם ארגוני פשע.

ב-1915, נבחר קוסטלו לקונגרס ה-64, ולאחר מכן גם לקונגרס ה-65 וה-66 מטעם המפלגה הרפובליקנית.

קוסטלו נפטר ב-23 באוקטובר 1935 בפילדלפיה.

## קישורים חיצוניים
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1854
קטגוריה:אמריקאים שנפטרו ב-1935
אמברגו הנפט (1967)

**אמברגו נפט** ננקט ב-6 ביוני 1967, היום השני למלחמת ששת הימים, עם החלטה ערבית משותפת להרתיע מדינות כלשהן לתמוך צבאית במדינת ישראל במהלך המלחמה בין ישראל למדינות ערב. בסופו של דבר כמה מדינות במזרח התיכון הגבילו את משלוחי הנפט שלהן למדינות המערב, חלקן נקטו בצעדים אלו רק כלפי ארצות הברית והממלכה המאוחדת ואילו אחרות החליטו להטיל איסור מוחלט על ייצוא נפט לכל מדינה שתסייע צבאית לישראל. האמברגו לא צמצמם באופן משמעותי את כמות הנפט הזמינה בארצות הברית, מאחר שלאמריקאים הייתה באותה תקופה רזרבות נפט גדולות שיכלו למלא את מקומו של הנפט הערבי.

האמברגו הסתיים למעשה רק 3 חודשים לאחר המלחמה, ב-1 בספטמבר, במהלך כינוסה של ועידת ח'רטום.

## ועידת שרי הנפט
במהלך ועידת שרי הנפט שנערכה בין התאריכים 9–18 ביוני בבגדאד שבעיראק הוציאו כמה מדינות ערביות הודעה לעיתונות, בהודעה פורסם כי בוועידה התקבלו שתי החלטות פה אחד: הראשונה היא לא לאפשר לנפט הערבי להגיע במישרין או בעקיפין למדינות תוקפניות או למדינות שלוקחות חלק במתקפה על ריבונותה של מדינה ערבית כלשהי או על מימיה הטריטוריאליים, במיוחד מפרץ עקבה; השנייה היא שמעורבתה של כל מדינה במישרין או בעקיפין בתקיפה כנגד מדינות ערב, תהפוך את הנכסים וה"נתינים" שלה שבשטחי מדינות ערב לכפופים לדיני מלחמה.

המשתתפים היו מצרים, סוריה, כווית, לוב, ערב הסעודית, אלג'יריה, בחריין, איחוד האמירויות הערביות וקטר. העיראקים שלחו את עותקי ההחלטה לשגרירויות איראן ואינדונזיה ואף ביקשה את תמיכתה של ונצואלה.

## האמברגו
ההחלטות שנקבעו במהלך הוועידה השפיעו עוד בתחילת המלחמה, כיוון שמצרים טענה שארצות הברית שלחה מטוסים אמריקאיים לאזור ב-6 ביוני. עם זאת, עיראק הייתה המדינה הראשונה שהגבילה את משלוחי הנפט שלה (כבר ב-6 ביוני) לארצות הברית ולבריטניה. בסופו של דבר, עיראק, כווית, אלג'יריה ובחריין הגבילו משלוחי נפט לארצות הברית ולבריטניה בלבד, בעוד שסוריה עצרה את כל ייצוא הנפט שלה.

ארצות הברית החליטה לכנס לישיבת חירום את הארגון לשיתוף פעולה ולפיתוח כלכלי ותמכה בהקמה מועצה בינלאומית שתייעץ בנושאים של ענף הנפט, מועצה שהייתה עשויה לייתר את אמברגו הנפט מכיוון שלא הייתה מאפשרת החרמת מדינות ספציפיות, וחשוב מכך, הייתה מאפשרת מצב שבו נפט שהיה נשלח למדינה אירופאית כלשהי, היה מועבר בקלות לאחת מהמדינות עליהן הוטל האמברגו.

## החלטת ועידת ח'רטום
ההחלטות שהתקבלו במהלך ועידת ח'רטום התקבלו ב-1 בספטמבר, ההחלטה המרכזית אפשרה למדינות המפיקות נפט ברמה "בינונית" (כווית, ערב הסעודית ולוב) לחדש את יצוא הנפט ולהשיב את מקור ההכנסה הקריטי למדינות אלו. בתמורה, מדינות אלה הסכימו להעניק סיוע שנתי ל"קורבנות התוקפנות הציונית", כלומר מצרים וירדן (266 מיליון דולר ו -112 מיליון דולר בהתאמה).

ב-9 בינואר 1968, בעקבות תוצאות מלחמת ששת הימים וחרם הנפט שהוכרז במהלכה, התכנסו בביירות נציגי שלוש מבין מדינות ערב השמרניות, גם הפעם אלו היו ערב הסעודית, כווית ולוב. מדינות אלו החליטו לייסד את אועפ"ק, כדי לנצל את כוח הנפט בסכסוך הישראלי-ערבי.

אמברגו הנפט ב -1967 היה הסיבה העיקרית להקמת אועפ"ק, אשר ישמש בשנים שלאחר מכן כפורום בו ידונו מדינות ערביות על שימוש פוליטי בנפט. בהתאם לכך, לאמברגו הבא של הארגון הייתה השפעה חזקה בהרבה: הוא גרם לפרוץ משבר האנרגיה העולמי בימי מלחמת יום הכיפורים ב-1973.

## הערות שוליים

קטגוריה:נפט בפוליטיקה
קטגוריה:הסכסוך הישראלי-ערבי
קטגוריה:1967 בפוליטיקה
דייוויד בארד

**דייוויד בארד** (באנגלית: **David Bard**; 1744 - 12 במרץ 1815) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס העשירי, ולאחר מכן גם מטעם מחוזות הקונגרס הרביעי והתשיעי של מדינת פנסילבניה.

## ביוגרפיה
בארד נולד במחוז אדמס שבפרובינציית פנסילבניה בשנת 1744. למד תואר ראשון בתאולוגיה באוניברסיטת פרינסטון שבניו ג'רזי, והשלים שם את לימודיו ב-1773. בשנת 1777 החל לעבוד כמטיף בכנסיית דונגל. בשנת 1779 שינה את הזרם שהשתייך אליו מהנצרות הקתולית לנצרות הפרסביטריאנית. הוא החל לעבוד בתור מטיף פרסביטריאני בווירג'יניה. בין 1786 ל-1789 היה כומר בבדפורד שבפנסילבניה, ואחר כך בפרנקסטאון (כיום הולידייסבורג).

בארד נבחר לקונגרס הרביעי, ולאחר מכן גם לקונגרס החמישי, מטעם המפלגה הדמוקרטית-רפובליקנית, וכיהן בבית הנבחרים של ארצות הברית מ-4 במרץ 1795 עד 3 במרץ 1799 כאשר במקומו נבחר הנרי וודס.

הוא נבחר לקונגרס השמיני מטעם המפלגה הדמוקרטית-רפובליקנית, והמשיך לכהן גם בששת הקונגרסים שלאחר מכן. הוא כיהן בקונגרס של ארצות הברית מ-4 במרץ 1803 ועד מותו.

בארד נפטר ב-12 במרץ 1815, בעודו מכהן בבית הנבחרים, בעיר אלכסנדריה  שבפנסילבניה. הוא נקבר בבית העלמין בעמק סינקינג.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1744
קטגוריה:אמריקאים שנפטרו ב-1815
אוונטינו (פירושונים)

**אַוֶנְטִינוּס** (Aventinus) היא מילה לטינית שמקורה לא ידוע, ושמשה לשמות אנשים ומקומות. באיטלקית **אַוֶנְטִינוֹ** (Aventino) ובמספר שפות אירופיות **אַוֶנְטִין**  (Aventin/Aventín/Aventine), בצרפתית נהגה **אַוֶנְטֶן**.

קטגוריה:פירושונים
וינסנט מתיוס

**וינסנט "וינס" אדוארד מתיוס** (באנגלית: **Vincent "Vince" Edward Matthews**; נולד ב-16 בדצמבר 1947) היה אתלט אמריקאי בעבר. הוא אלוף אולימפי (מינכן 1972) בריצת 400 מטר.

## ביוגרפיה
### 1967
ב שנערכו בויניפג, קנדה בסוף יולי תחילת אוגוסט 1967 הוא זכה בשתי מדליות, זהב וכסף. מדליית זהב בריצת שליחים 4x400 מטר בתוצאה של 3:02.03 דקות ומדליית כסף בריצת 400 מטר בתוצאה של 45.13 שניות, אחרי חברו לנבחרת לי אוונס (44.95 שניות) ודון דומנסקי מקנדה (45.80 שניות).

### 1968
#### אלוף אולימפי ושיאן עולם בריצת שליחים
באולימפיאדת מקסיקו סיטי (1968) הוא זכה במדליית זהב בריצת שליחים 4x400 מטר ביחד עם לארי ג'יימס, רון פרימן ולי אוונס בשיא עולם חדש של 2:56.16 דקות, לפני קניה (2:59.64 דקות) וגרמניה המערבית (3:00.57 דקות). כעבור 20 שנה הושווה שיא זה על ידי הרביעייה האמריקאית באולימפיאדת סיאול (1988) וכעבור עוד 4 שנים השיא נשבר באולימפיאדת ברצלונה (1992) (2:55.74 דקות).

### 1972
#### אלוף אולימפי אישי
באולימפיאדת מינכן (1972) הוא זכה במדליית זהב בריצת 400 מטר בתוצאה של 44.66 שניות, לפני חברו לנבחרת וויין קולט (44.80 שניות) ויוליוס סאנג מקניה (44.92 שניות). ג'ון סמית' שסיים ראשון במבחנים האמריקאים נפצע בשרירי מיתר הברך במהלך הריצה. שני האמריקאים הפגינו בטקס חלוקת המדליות כמו טומי סמית' וג'ון קרלוס במשחקים האולימפיים במקסיקו סיטי והורחקו על ידי הוועד האולימפי הבינלאומי (**IOC**) ולכן ארצות הברית לא יכלה להציב קבוצת שליחים לריצה זו, במשחקים אלה.

## ראו גם

* התפתחות שיא העולם בריצת שליחים 4x400 מטר (ויקיפדיה באנגלית)

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:אצנים אמריקאים
קטגוריה:אתלטים אפרו-אמריקאים
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:מדינת ניו יורק: אתלטים
קטגוריה:אמריקאים שנולדו ב-1947
גארי או'שונסי

**גארי או'שונסי** (באנגלית: **Gary O'Shaughnessy**) הוא זמר ומוזיקאי אירי, שייצג את אירלנד באירוויזיון 2001 עם השיר "Without Your Love" והגיע למקום ה-21 מתוך 23. הוא דודו של ריאן או'שונסי, שייצג את אירלנד באירוויזיון 2018.

## ביוגרפיה
או'שונסי גדל למשפחה מוזיקלית. סבתו הייתה נגנית פסנתר וכינור מחוננת. מלבד השירה, הוא מנגן בגיטרה, גיטרה בס וקלידים. אחיו בריאן ואחותו הם גם מוזיקאים, כשאחיו מנגן בגיטרה ואחותו בפסנתר. או'שונסי החל ללמוד בגיל 12 במשך ארבע שנים אצל גיטריסט הג'אז האירי יוג'ין מקארי. בשנת 1989, הוא הקים להקה עם אחיו בריאן ויחד הם סיירו באירלנד, ספרד ובריטניה. בשנת 1995 שני האחים הופיעו כצמד בשם "" שהפך פופולרי מאוד בקברטים, במועדונים ובפאבים.

גארי או'שונסי התחרה פעמיים בתחרות קדם-האירוויזיון האירית, עד שנבחר לייצג את מדינתו באירוויזיון 2001 בקופנהגן, דנמרק עם השיר "Without Your Love" מאת פט שרידן. קודם לבחירתו, הוא ניסה להיבחר כנציג אירוויזיון 1997 עם שירו "Love and Understanding" אך הגיע למקום השלישי. בנוסף, בשנת 1999, הוא התחרה עם השיר "I'll Be There" והגיע למקום החמישי.

## דיסקוגרפיה
### סינגלים
* 1997: "Love and Understanding"
* 1999: "I'll Be There"
* 2001: "Without Your Love"

## קישורים חיצוניים

## הערות שוליים

קטגוריה:זמרים אירים
קטגוריה:משתתפי אירוויזיון 2001
קטגוריה:נציגי אירלנד באירוויזיון
42 דאג

**דיון מרקיז הייז** (באנגלית: **Dion Marquise Hayes**; נולד ב-25 בנובמבר 1994), הידוע בשם הבמה **42 דאג** (****), הוא ראפר, זמר ופזמונאי אמריקאי מדטרויט, מישיגן.

## ביוגרפיה
הייז נולד בצד המזרחי של דטרויט ב-25 בנובמבר 1994. הוא הכיר את אמן ההיפ-הופ ליל בייבי ב-2017, איתו שיתף פעולה לימים לעיתים קרובות במהלך הקריירה שלו.

הייז זכה לראשונה להכרה כאשר הוציא את הסינגלים "The Streets" ו-"STFU". בהמשך, הוחתם בלייבלים 4PF של ליל בייבי ו-CMG של יו גוטי. בפברואר 2020 התארח בשיר "Grace" של ליל בייבי, שהגיע בשיאו למקום ה-48 במצעד הבילבורד הוט 100. בהמשך, התארח גם בשירו של ליל בייבי, "We Paid", שהגיע בשיאו למקום העשירי במצעד הבילבורד הוט 100. הופעותיו בשירים אלו עזרו לעלייה במכירות של המיקסטייפ שלו, *Young & Turnt, Vol. 2*, שהגיע בשיאו למקום ה-58 במצעד הבילבורד 200.

ב-22 באוגוסט 2020 יצא הסינגל המוביל מתוך המיקסטייפ הרביעי שלו, "Free Merey", בליווי וידאו קליפ. בהמשך, יצא הסינגל השני, "Free Me". באפריל 2021 הוציא את הסינגל השלישי מתוך המיקסטייפ, "", ביחד עם הראפר רודי ריץ'. הסינגל הגיע למקום ה-67 במצעד הבילבורד הוט 100, והפך לסינגל הראשון של 42 דאג כאמן מוביל שנכנס למצעד. ב-17 במאי, הכריז על המיקסטייפ הרביעי שלו, *Free Dem Boyz*, ותאריך צאתו, 21 במאי.

## דיסקוגרפיה
### מיקסטייפים
* 2018: **
* 2019: *Young and Turnt*
* 2020: *Young & Turnt, Vol. 2*

* 2021: *Free Dem Boyz*

### מיני-אלבומים
* 2018: *11241 Wayburn, Pt. 2*

## קישורים חיצוניים

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1994
טאג' אטוואל

**טאג' אטוואל** (באנגלית: **Taj Atwal**; נולדה ב-1987) היא שחקנית בריטית, שהופיעה בסדרות הטלוויזיה "סטלה", "במועדון", "שחיתות" ו-"The Syndicate".

## ביוגרפיה
אטוואל נולדה בנוריץ' ב-1987. כשהייתה בת שבע עברה אטוואל עם אמה ליורק. היא השתתפה בהצגות בבית הספר איזינגוולד שבו למדה. בגיל 16 עזבה את הבית וחייתה במשך שנתיים עם מתנדבים בארגון הצדקה SAS. בין השנים 2004 ל-2007 למדה אטוואל ביורק קולג', והצטיינה בתחומי המחול ואמנות הבמה. בהפקה של סיום הלימודים שיחקה בתפקיד אניטרה במחזה "פר גינט". אחר כך למדה בבית הספר למשחק בגילפורד.

ב-2013 גילמה אטוואל את אמאני סארין, מורה הסובלת מהתקרחות בשל לחץ נפשי, ומעמידה פנים שהיא חולת סרטן, בסדרת הטלוויזיה "Moving On". תפקידים נוספים שלה היו ג'סמינדר בסדרה "סטלה", וג'סמין בסדרה "במועדון", והשוטרת טטלין סוהוטה בעונה החמישית של הסדרה "שחיתות" משנת 2019. אחר כך עזבה את הסדרה, והצטרפה לצוות שחקני הסדרה "The Syndicate".

בתיאטרון שיחקה אטוואל בתפקיד מינה במחזה "מזרח הוא מזרח" (2014 - 2015), ובתפקיד ריטה בהפקה של המחזה "ריטה, סו ובוב גם" משנת 2018. ב-2019 הייתה לפטרונית של תיאטרון Theatre@41 שביורק.

## פילמוגרפיה

## תפקידים בתיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1987
קטגוריה:אנגלים שנולדו ב-1987